mŕtvy a o ktorej sme informovali aj v našich novinách, už policajti objasnili. Rimavskosobotský vyšetrovateľ v stredu obvinil dvoch 20-ročných mladíkov z Vikartoviec z okresu Poprad.
Martin T. a Juraj L. v pondelok krátko pred polnocou vytiahli 50-ročného muža z pohostinstva v Rimavskej Sobote. Najprv ho lákali, aby s nimi išiel piť. Potom ho však napadli, keď spadol na zem, udierali ho a bili dovtedy, kým muž nezačal predstierať, že je mŕtvy.
Prevalili ho na brucho a z vrecka nohavíc mu vybrali 150 korún. Okrem zranení hlavy, z ktorých sa bude lieči približne týždeň, mu poškodili okuliare. Celkovú škodu odhadol na takmer 2-tisíc korún. Podľa ďalších informácií zástupkyne hovorkyne KR PZ v Banskej Bystrici Petry Babulicovej vyšetrovateľ oboch páchateľov umiestnil do cely a podal návrh na ich vzatie do väzby. Hrozí im trest odňatia slobody až na osem rokov.